CELEX: 62021TN0215
Language: bg
Date: 2021-04-15 00:00:00
Title: Дело T-215/21: Жалба, подадена на 15 април 2021 г. — SMA Mineral/Комисия

26.7.2021   
            
            
               BG
            
            
               Официален вестник на Европейския съюз
            
            
               C 297/44
            
         
      Жалба, подадена на 15 април 2021 г. — SMA Mineral/Комисия
      (Дело T-215/21)
      (2021/C 297/55)
      Език на производството: шведски
      
         Страни
      
      
         Жалбоподател: SMA Mineral (Филипстад, Швеция) (представител: E. Larsson)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени член 1, параграф 2 от Решение (ЕС) 2021/355 на Комисията от 25 февруари 2021 г.,
               
            
                  —
               
               
                  да установи, че инсталацията, предложена от Швеция в точка 12 (идентификатор SE000000000000419 в списъците на НМИ), следва да бъде включена в безплатното разпределяне на квоти за емисии на парникови газове в съответствие с член 11, параграф 3 от Директива 2003/87/ЕО на Европейския парламент и на Съвета;
               
            
                  —
               
               
                  да осъди Комисията да заплати разноските на жалбоподателя.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание, в рамките на което се твърди, че член 16, параграф 7 от Регламент (ЕС) 2019/331 не се прилага, поради което изложените мотиви в обжалваното решение са лишени от правно основание
                  
                              —
                           
                           
                              Неправилно е твърдението на Комисията, че емисиите се отчитат двойно. Не се извършва, нито е било извършвано двойно отчитане за инсталацията SMA Sandarne. Ето защо решението на Комисията да не включи инсталацията SMA Sandarne сред инсталациите, които получават безплатно разпределяне на квоти за емисии в рамките на продуктовия показател за вар, е неправилно и съответно лишено от правно основание.
                           
                        
            
                  2.
               
               
                  Второ основание, в рамките на което се твърди, че обжалваното решение е несъвместимо със законодателството на Съюза, по-специално с Регламент (ЕС) 2019/331 и Директива 2003/87/EО
                  
                              —
                           
                           
                              Неправилно е твърдението на Комисията, че емисиите се отчитат двойно. Ето защо е неправилно решението съгласно член 16, параграф 7 от Регламент (ЕС) 2019/331 да се откаже разпределянето на безплатни квоти за емисии на инсталацията SMA Sandarne съгласно продуктовия показател за вар.
                           
                        
            
                  3.
               
               
                  Трето основание, в рамките на което се твърди, че обжалваното решение не гарантира по подходящ начин зачитането на основните права на жалбоподателя и е в нарушение на принципа на пропорционалност
                  
                              —
                           
                           
                              В обжалваното решение Комисията не взела в предвид икономическото значение за жалбоподателя на безплатното разпределяне на квоти за емисии, което засяга и заетостта в предприятието на жалбоподателя, и дългосрочното икономическо развитие, а и дори конкурентоспособността на жалбоподателя спрямо други участници на пазара, доставящи еквивалентния продукт. Комисията не взела в предвид в достатъчна степен принципа на пропорционалност, който изисква приемането на преходни разпоредби, когато даден участник на пазара понася по-високи разходи отколкото други участници на същия пазар.
                           
                        
            
                  4.
               
               
                  Четвърто основание, в рамките на което се твърди, че обжалваното решение води до нарушаване на конкуренцията
                  
                              —
                           
                           
                              На производителите на негасена вар, произведена от варовик като първична суровина, се разпределят безплатно права за емисии съгласно продуктовия показател за вар. Изкупуването от страна на фабрика за крафт-целулоза на гасена вар от инсталацията на SMA Sandarne има за купувача същата функция като закупената от него негасена вар, произведена от първична суровина. Безплатното разпределяне на права за емисии за едни продукти от вар, но не и за други означава, че конкуренцията между два продукта, които изпълняват една и съща функция във фабриките за крафт-целулоза, няма да се осъществява при равни условия.